Setelah itu, maka bertemulah ia dengan saudagar itu, maka segeralah ia ditegur oleh saudagar itu seraya katanya, "Marilah tuan hamba duduk dekat hamba di sini!" Dari mana tuan datang ini, dan apakah maksud tuan hamba datang kepada hamba ini?" Maka kata Si Miskin itu seraya tersenyum "Ada juga kehendak hamba ini kepada tuan hamba, jikalau tuan hamba boleh menolong akan hamba ini, hamba katakanlah!" Maka sahut saudagar itu, "Katakanlah hajat tuan hamba, supaya hamba tahu!" Maka Si Miskin itu pun berkata seraya mengeluarkan emas daripada kandungan sambil katanya, "Inilah emas hamba;